22.11.2022
2.
RO
Jurnalul Oficial al Uniunii Europene
L 302/5
Definiții În sensul prezentului regulament:
2.1.
„compatibilitate electromagnetic ă” înseamnă capacitatea unui vehicul sau a unei (unor) componente sau unități tehnice electrice/electronice separate de a funcționa în mod satisfăcător în mediul său (lor) elec­ tromagnetic, fără a introduce interferențe electromagnetice intolerabile în mediul respectiv;
2.2.
„perturbație electromagnetic ă” înseamnă orice fenomen electromagnetic care poate dăuna funcționării unui vehicul sau a unei (unor) componente sau a unei (unor) unități tehnice separate ori a oricărui alt dispozitiv, echipament sau sistem care funcționează în apropierea unui vehicul.
O perturbație electromagnetic ă poate fi un zgomot electromagnetic, un semnal nedorit sau o modificare a mediului de propagare în sine;
2.3.
„imunitate electromagnetic ă” înseamnă capacitatea unui vehicul sau a unei (unor) componente sau a unei (unor) unități tehnice separate de a funcționa fără a suferi nicio degradare a funcționării în prezența unor perturbații electromagnetice (specificate), care includ semnalele de radiofrecvență utile provenite de la emițătoare radio sau emisiile radiate în bandă provenite de la echipamente industriale, științifice și medicale (ISM), aflate în interiorul sau în exteriorul vehiculului;
2.4.
„mediu electromagnetic ” înseamnă totalitatea fenomenelor electromagnetice existente într-un anumit loc;
2.5.
„radiații electromagnetice în bandă largă” înseamnă radiații electromagnetice cu lărgime de bandă mai mare decât cea a unui aparat de măsurat sau a unui receptor dat [Comitetul Internațional Special pentru Interferență Radio (CISPR) 25];
2.6.
„radiații electromagnetice în bandă îngustă” înseamnă radiații electromagnetice care au o lărgime de bandă mai mică decât cea a unui aparat de măsurat sau a unui receptor dat (CISPR 25);
2.7.
„sistem electric/electronic ” înseamnă unul sau mai multe dispozitive sau ansambluri de dispozitive electrice și/sau electronice, împreună cu toate conexiunile și cablajele electrice asociate care fac parte dintr-un vehicul, dar care nu sunt destinate a fi omologate individual față de vehicul;
2.8.
„subansamblu electric/electronic ” (SAE) înseamnă un dispozitiv sau un ansamblu de dispozitive electrice și/sau electronice destinate să facă parte dintr-un vehicul, împreună cu toate conexiunile și cablajele electrice asociate, și care îndeplinește una sau mai multe funcții specializate.
Un SAE poate fi omologat la cererea producătorului sau a reprezentantului său autorizat, fie drept „componentă”, fie drept „unitate tehnică separată (UTS)”;
2.9.
„tip de vehicul”, din punctul de vedere al compatibilității electromagnetice, înseamnă vehicule care nu prezintă diferențe esențiale între ele în ceea ce privește:
2.9.1.
dimensiunile globale și forma de ansamblu ale compartimentului motor;
2.9.2.
dispunerea generală a componentelor electrice și/sau electronice și dispunerea generală a cablajelor;
2.9.3.
materia primă din care este fabricată caroseria sau coca vehiculului (de exemplu, caroserie din oțel, aluminiu sau fibră de sticlă).
Prezența panourilor din materiale diferite nu modifică tipul de vehicul, cu condiția să nu fi fost modificat materialul de bază al caroseriei.
Cu toate acestea, variațiile de acest gen trebuie să fie notificate.
2.10.
un „tip de SAE”, din punctul de vedere al compatibilității electromagnetice, înseamnă subansambluri între care nu există diferențe esențiale în următoarele privințe:
2.10.1.
funcția îndeplinită de SAE;
2.10.2.
dispunerea generală a eventualelor componente electrice și/sau electronice;
2.11.
„fascicul de cabluri ale vehiculului” înseamnă ansamblul de cabluri pentru alimentare, pentru sistemul de transmitere a datelor (de exemplu, CAN), pentru transmiterea de semnale sau pentru antenele active, care sunt instalate de producătorul vehiculului;